Kirovgrad

Kirovgrad (), edel 1936. vot Kalat (), om Venäman lidn Sverdlovskan agjan suvipäivlaskmas. Se om Kirovgradan ümbrikon (edel 2025. vot — lidnümbrikon) administrativižeks keskuseks da palaks.

 Istorii 
Eländpunkt mainitase dokumentoiš ezmäižen kerdan vl 1808 kuti Kalat-žilo (), nimi libub ezimeletaden türkan kelišpäi (kala-ata «tatan külä»). Vl 1812 löutihe vas'kkivendod lidnanno, 19. voz'sadan keskes avaitihe kuldan sijid. Vspäi 1914 vas'kensuladuztegim radoi, saudihe kaks' raudtesarakod sen täht «Jekaterinburg — Alatagil»-keskustaspäi. Vl 1932 Kalat-žilo sai lidnan statusad, udesnimitihe sidä nügüdläižikš vn 1935 tal'vkus kompartijan Sergei Kirov-šingotajan kanzannimen mödhe. Vodele 1941 vas'ken sijaline samine tuli lophu, ei jänd kivendod. Vspäi 1963 lidn alištub agjan tobmudele oikti.

Kirovgrad šingotase koviden ühthesuladusiden tegimel (vspäi 1942, vol'framan i kobal'tan ühtnendad) i tegimištoližsegoitusiden tegimelKirovgradan tegimištoližsegoitusiden tegimen sait (kzps.ru).  (vspäi 1994, čomitandsauvondmaterialad, letked, röntgenvastaižed segoitused, substancijad samha kivivoid).

 Geografijan andmused 
Lidn sijadase Kalat (Kalatink) jogen randoil ( 10 km pitte, Turan oigedpol'ne bassein, Obin hurapol'ne bassein), Keskmäižen Uralan päivnouzmaižil pautkil, 290 m keskmäižel korktusel valdmeren pindan päl. Pened vezivaradimed oma lidnan pohjoižes i suves.

Matkad Jekaterinburghasai om 73 km suvhe-suvipäivnouzmha orhal, 92 km avtotedme vai raudtedme. Lähembaižed lidnad oma Nevjansk kümnes kilometras pohjoižpäivnouzmha, Ülätagil 10 km suvipäivlaskmha i Novoural'sk 20 km suvhe.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 21 035 ristitud, lidnümbrikon koume nelländest, vn 2021 — 18 698 ristitud. Kaik 19 712 eläjad oli lidnas vl 2017. Kaikiš suremb lidnan ristitišt oli 25 598 eläjad vl 1989.

Rahvahad (ozutadud rahvahudenke vl 2010): venälaižed — 90,9 %, totarlaižed — 5,2 %, toižed rahvahad — 3,9 %.

Ortodoksižen hristanuskondan kaks' jumalanpertidKirovgradan pühäpertid sobory.ru-saital.  oma saudud lidnas: ph. Amvrosii Optijanalaižen (letihe vll 2003−2004) i Jumalanmaman Vladimiran jumalaižen (om saudud vl 1997). Islaman pühäpert' om sauvomižes.

 Openduz 
Lapsiden opendusen aluzkundad oma kuz' nimitadud i nomeruidud päivkodid (nomer 1 (kaks' adresad), 2 (kaks' adresad), 3 (koume adresad), 4, 10, 26), augotižškol nomer 7, koume keskškolad (nomer 1, 2, 3), Federaližen aznoičendoiden radnikoičendan keskškol, škol-internat, ümbrikon lapsiden sädamižen keskuz Je. I. Porošinan nimed, lapsiden ližaopendusen keskuz, muzikškol, čomamahtoine škol, Čaika-sportškol («Kajag»).

Uralan valdkundaližen kolledžan Ivan Polzunovan nimed (Jekaterinburg) filialKirovgradan filialan lehtpoled Uralan valdkundaližen kolledžan ugkp.ru-saital.  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Kirovgradan ümbrikon Duman oficialine sait (kirovgradduma.ru). 
 Kirovgradan municipaližen ümbrikon administracijan sait (kirovgrad.midural.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Sverdlovskan agjan lidnad
*